வார்த்தை இடைவெளியால் (space) ஏற்படும் தவறு: எடுத்துக்காட்டாக நியூயார்க் என்ற தலைப்பில் கட்டுரை இருந்தும் பல கட்டுரைகளில் காணப்படும் சுட்டிகள் 'நியூ யோர்க் நகரம்', 'நியூ யோர்க்', 'நியூயோர்க்' எனக்குறிக்கின்றன.  
ஒற்றினால் ஏற்படும் தவறு: சிகாகோ என்ற தலைப்பில் கட்டுரை இருந்தும் பல கட்டுரைகளில் காணப்படும் சுட்டிகள் 'சிக்காகோ' என்றுள்ளபடியால் சரியான பக்கத்தை சுட்டிக்காட்டமுடியவில்லை.  
இது போன்ற தவறு நிகழாமலிருக்க கட்டுரை எழுதமுற்படும் முன்னர் கட்டுரைத்தலைப்பையோ அல்லது தலைப்பின் பகுதியையோ ர/ற, ன/ண, ல/ள,வார்த்தை இடைவெளி (space),ஒற்று மாறுதலுக்குட்படுத்தி நன்கு தேடிப்பார்த்தபின் புதிய தலைப்பில் கட்டுரையை தொடங்கலாம்.  
சச்சின் டெண்டுல்கர் பற்றிய கட்டுரையை எழுதியபொழுது, "சச்சின்" என்ற வார்த்தையை தேடிப்பார்க்காமல் "சச்சின் டென்டுல்கர்" என்னும் தலைப்பில் எழுத ஆரம்பித்துவிட்டேன். பின்னர் ஒரு அன்பர் சுட்டிக்காட்டியபின் "சச்சின் டென்டுல்கர்" என்ற (தவறான) கட்டுரை நீக்கம் செய்யப்பட்டது. இந்த அனுபவத்திலேயே மேற்சொன்ன எனது அபிப்பிராயத்தை முன்வைக்கிறேன்.
- விஜயஷண்முகம் 20:26, 24 செப்டெம்பர் 2006 (UTC)  
::அதிகம் தேடி மினக்கெடுவதை விட அகரவரிசைப் பட்டியலுக்குச் சென்றால் இலகுவாயிருக்கும் என்று நினைக்கிறேன். --கோபி 20:47, 24 செப்டெம்பர் 2006 (UTC)  
:::எனது கருத்துப் படி கூடுதல் பொருத்தமானதை கட்டுரைத் தலைப்பிலும் ஏனையவற்றை வழிமாற்றுப் பக்கமாகவும் உருவாக்கலாம். சிக்காகோவிற்கு வழிமாற்றுப்பக்கமொன்றை உருவாக்கி சிகாகோ எனினும் வழிமாற்றுப் பக்கங்கள் பல இப்போது அழிக்கப்பட்டுவருக்கின்றது இவ்வாறு உருவாக்கப் பட்டாலும் பின்னர் இவ்வழிபாட்டுப் பக்கமும் அழிக்கப்பட்டிவிடலாம். வழிமாற்றுப் பக்கங்கள் பற்றிய தெளிவான கொள்ளை ஒன்று மிக அவசியம். நாங்கள் பழைய புத்தகம் போன்று அகரவரிசைப்படி வருவதா? அல்லது கூகிள்போன்ற தேடுபொறி மூலம் கட்டுரையை அடைகின்றோமா என்பதிலேயே தங்கியுள்ளது. அகரவரிசை ஏற்கனெவேயுள்ள பயனர்களுக்குப் பயனுள்ளதாக அமையலாம் உலகெங்குமுள்ள பயனர்களுக்கு கூகிளே உதவுமென்று நினைக்கின்றேன். அகரவரிசை பாவிப்பதில் எனக்குப் பெரும்பாலும் உடன்பாடு இல்லை நான் அலுவலகக் கணினியிலும் கூகிள் டெஸ்டாப் தேடல்களைப் பாவிக்கின்றேன் இவற்றால் வேகமாக இயங்கமுடியும் என்பதுதான் நான் கண்ட அனுபவ அறிவு.--Umapathy 18:39, 26 செப்டெம்பர் 2006 (UTC)  
வழிமாற்றுப் பக்கங்கள் பயனுள்ளவை அதிக வழிமாற்றுப் பக்கங்கள் இருப்பது ஒன்றும் பிழையான விடயம் அல்ல. ஆங்கில விக்கிபீடியாவில் கூட நிறைய வழிமாற்றுப் பக்கங்கள் உள்ளன. *Maya civilization* என்ற கட்டுரைக்கு *Mayan civilization*, *Mayan Civilization*, *Maya civilisation*, *Mayan civilisation* போன்ற பல வழிமாற்றுப் பக்கங்கள் உண்டு. இது பிழையல்ல. *சிக்காகோ* என்று எழுதுபவர்களும், *சிகாகோ* என்று எழுதுபவர்களும் இருக்கிறார்கள். எனவே எந்தச் சொல்லை இட்டுத் தேடினாலும் கட்டுரை கிடைக்ககூடியதாக இருக்கவேண்டும். பெயர் மாற்றப்பட்ட கட்டுரைகளுக்குரிய வழிமாற்றிகள் அழிக்கப்பட்டதைத்தான் நான் அவதானித்தேன். *சிக்காகோ* போன்றவை அழிக்கப்பட்டிருந்தால் அது தவறு. வழிமாற்றிகளை அழிப்பவர்கள் இதுபற்றிக் கவனத்தில் எடுக்கவும். என்னைப் பொறுத்தவரை இன்னும் நிறைய வழிமாற்றுப் பக்கங்களை உருவாக்கவேண்டும் என்றுதான் சொல்வேன். Mayooranathan 20:38, 26 செப்டெம்பர் 2006 (UTC)  
என் கருத்தும் மயூரநாதனுடையதே. இதில் உள்ள இடர்ப்பாடுகள் அறியேன், ஆனால் வேண்டிய அளவு வழிமாற்றம் இருப்பது நல்லது. --C.R.Selvakumar 20:47, 26 செப்டெம்பர் 2006 (UTC)செல்வா  
:மேற்கொடுக்கப்பட்டுள்ள எடுத்துக்காட்டுக்கள் சில தவறான புரிதல்களை ஏற்படுத்தவல்லவை. சிக்காகோ பக்கம் உருவாக்கப்பட்டது - நவம்பர் 2005; அழிக்கப்பட்டது - ஜனவரி 2006; நீக்கல் காரணம் - உள்ளடக்கம் விக்கிநூல்களுக்கு நகர்த்தப்பட்டது. சிகாகோ பக்கம் உருவாக்கப்பட்டது - மார்ச் 2006. ஆக, பொருத்தமான காரணங்களுக்குத் தான் சிக்காகோ பக்கம் அழிக்கப்பட்டதே தவிர தேவையற்ற வழிமாற்று என்ற நோக்கில் அல்ல. ஆக, புதிதாக உருவாக்கப்படும் நியாயமான வழிமாற்றுகளும் நாளை அழிக்கப்படக்கூடும் என்ற அச்சம் தேவையற்றது. உரையாடல் பக்கங்களில் தேவைப்படும் வழிமாற்றுகள் குறித்து தெரிவிக்கலாம் . தேவையற்ற வழிமாற்றுகளை நீக்கச் சொல்லியும் கூறலாம். தேவையான வழிமாற்று நீக்கப்பட்டால் அதை மீட்கச் சொல்லியும் கோரலாம். நூற்றுக்கணக்கான கட்டுரைகளை துப்புரவு செய்யும்போது, ஓரிரு வழிமாற்றுகளை தவறுதலாக நீக்கவதும், இணைப்புகள் முறிவதும் இயல்புதான். மேலதிகப் பயனர்கள் துப்புரவுப் பணியில் ஈடுபடுவதன் மூலமே இக்கவனக்குறைகளை போக்க முடியும். தற்போதைய நிலையில், மிக குறைவான பயனர்களை பொறுமையுடன் துப்புரவுப் பணியில் ஈடுபடுகின்றனர் என்பது குறிப்பிடத்தக்கது. அவர்களும் விக்கி நடைமுறைகளை நன்கு அறிந்தவர்கள் தாம்.  
:அளவுக்கு அதிகமான வழிமாற்றுகளை உருவாக்குவதில் எனக்கு உடன்பாடில்லை. அகர வரிசைப் பட்டியலின் முக்கியத்துவத்தையும் குறைத்து மதிப்பிட முடியாது. ஒரு கட்டுரை இருக்கிறதா என்று பங்களிப்பாளர்கள் எளிதில் அறிய உதவுவது இது. இயன்றவரை இதை துல்லியமாக வைத்திருத்தல் அவசியம். எண்ணற்ற வழிமாற்றுகளை குவித்து வைத்தால், கட்டுரை எண்ணிக்கை அதிகரிக்க அதிகரிக்க ஒவ்வொரு கட்டுரைக்கும் அளவுக்கு அதிகமான வழிமாற்றுகள் சேருவது பட்டியலை பயன்படுத்துபவர்களுக்கு அலுப்பூட்டும். உள்ளடக்கம் இல்லாத வெறும் வழிமாற்றுப் பக்கத்துக்கு கூகுள் எந்த அளவு முன்னுரிமை அளிக்கிறது என்பது கேள்விக்குறியது. இது குறித்த எடுத்துக்காட்டுக்கள் இருந்தால் தெரிவிக்கலாம். அனைத்து மாற்று எழுத்துக்கூட்டல்கள், தலைப்புகளுக்கும் வழிமாற்றுகள் உருவாக்குவதை விட இது போன்ற மாற்று வழக்குக் குறிப்புகளை அந்தந்ந கட்டுரைகளின் பேச்சுப் பக்கங்களின் துவக்கத்தில் இடலாம். இதன் மூலம் கூகுளும் இனம் காணும். விக்கிபீடியாவில் தேடுபவர்களுக்கும் கட்டுரை சிக்கும். தவிர, எந்தெந்த எழுத்துக்கூட்டல் வழக்குகள் எங்கெங்கு பயன்படுகின்றன, எவை சரி என்பது போன்ற கூடுதல் குறிப்புகளையும் தரலாம். மாற்று எழுத்துக்கூட்டல்களுக்கும் கனிசமான கூகுள் தேடல் முடிவுகள் கிடைக்கும் பட்சத்தில் மட்டும், அதை பிரபலமான வழக்காக கொண்டு வழிமாற்று உருவாக்கலாம். ஏனைய, அனைத்து வழக்குகளுக்கும் பேச்சுப் பக்கத்தில் குறிப்பிடலாம். எப்படியும் ஒவ்வொரு கட்டுரைக்கும் என்றாவது ஒரு நாள் பேச்சுப் பக்கம் உருவாக்கப்படும் வாய்ப்பு உண்டு. எனவே, தேவையற்ற வழிமாற்றுப் பக்கங்களை விட இப்பேச்சுப் பக்க குறிப்புகள் பயனுள்ளவை. கூகுளும் வெறும் வழிமாற்றுப் பக்கங்களைவிட உள்ளடக்கம் அதிகமுள்ள இப்பேச்சுப் பக்கங்களுக்கு அதிக மதிப்பு கொடுக்கும் என எதிர்பார்க்கலாம். தவிர, ஒரு முதன்மை தலைப்பை தெரிவு செய்த பிறகு அதே எழுத்துக்கூட்டலை அனைத்து விக்கிபீடியா பக்கங்களிலும் பின்பற்றி consistency கொண்டு வருவது தான் சிறந்தது. எனவே, மாற்று எழுத்துக்கூட்டல்கள் தரப்படும் பக்கங்களிலும் முறிந்த சிகப்பு இணைப்புகளை சரி செய்ய புது வழிமாற்றுகளை உருவாக்காமல் அவற்றை எழுத்து திருத்துதல் சிறந்த வழி. வழிமாற்று உருவாக்குவதை விட எழுத்து திருத்தம் செய்தல் எளியது தானே. எடுத்துக்காட்டுக்கு, ரொறன்ரோ என்ற இலங்கை வழக்கை முதன்மைத் தலைப்புக் கட்டுரையாக கொண்டால், தமிழ்நாட்டு வழுக்குக்கு டொரண்ட்டோ என்று ஒரு வழிமாற்று உருவாக்கலாம். ஏனைய எழுத்துக்கூட்டல்களை பேச்சுப் பக்கத்தில் குறிப்பிட்டால் போதுமானது. சச்சின் டெண்டுல்கர் என்பது மட்டுமே பிரபலமான வழக்கு. சச்சின் டென்டுல்கர், சச்சிண் டென்டுல்கர் போன்ற பிற வழக்குகளுக்கு வழிமாற்றுப் பக்கங்கள் தேவையில்லை. பேச்சுப் பக்கத்தில் ஒரு வசதிக்காக குறிப்பிட்டு வைத்தால் போதுமானது.